เป็นเมนเดือนละ2รอบค่ะ เดือนที่แล้วมา วันที่26เม.ย62หมดวันที่2พ.ค62 แล้วอยู่ดีๆก็ มาวันที่9พ.ค62ค่ะ เลยงงว่าทำไมมา2รอบ แล้วช่วงนี้ปวดท้องน้อยบ่อยๆ มีแฟนไม่ได้คุมกำเนิด เพราะทำหมันแล้ว ไปหามาแล้ว ให้ยาแก้ปวดท้องมากินเฉยๆค่ะ จะเป็นอะไรมั้ยค่ะ
สวัสดีค่ะ หากประจำเดือนมาวันที่ 26 เม.ย.- 2 พ.ค. แล้วในวันที่ 9 พ.ค.ได้มีเลือดออกมาอีก เลือดดังกล่าว อาจเกิดจาก1. เลือดออกช่วงไข่ตก เนื่องจากเลือดที่ออกอยู่ในช่วงกึ่งกลางของรอบประจำเดือน คือประมาณวันที่ 13-15 นับจากวันแรกที่ประจำเดือนมา หากเลือดที่ออกมีปริมาณไม่มาก และออกเพียงแค่ 1 วัน เลือดดังกล่าวก็น่าจะเป็นเลือดวันไข่ตกได้2. มีการอักเสบติดเชื้อในโพรงมดลูก แต่มักจะมีตกขาวที่ผิดปกติร่วมด้วย และมีปวดท้องน้อย เจ็บท้องน้อยเวลามีเพศสัมพันธ์ ปัสสาวะผิดปกติ มีไข้3. ความผิดปกติที่มดลูกและรังไข่ เช่น มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ5. การผลิตฮอร์โมนของรังไข่ผิดปกตินอกจากนี้ หากประจำเดือนที่มาในวันที่ 26 เม.ย. ไม่ใช่ช่วงวันที่ที่ประจำเดือนควรจะมา ก็อาจไม่ใช่ประจำเดือนก็ได้ โดยอาจเป็นเลือดที่เกิดจากภาวะแทรกซ้อนจากการตั้งครรภ์ เช่น ท้องนอกมดลูก แท้งคุกคาม เป็นต้นดังนั้น หากเลือดที่ออกมีปริมาณไม่มาก และเป็นเพียงแค่ 1-2 วัน อาจเป็นเลือดออกช่วงไข่ตกได้ แต่หากเลือดมีปริมาณมาก และออกนานเกิน 2 วัน หรือออกแบบกะปริดกะปรอยมาอีกเรื่อยๆ หรือมีปวดท้องน้อย มีตกขาวที่ผิดปกติร่วมด้วย ก็ควรไปพบแพทย์เพื่อตรวจหาสาเหตุค่ะ